Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset avasivat suurlähetystön Tukholmassa -
lujittaen suhdettaan Ruotsiin, joka tunnusti Palestiinan valtion -
ensimmäisenä Länsi-Euroopan maana viime syksynä.
Pääministeri Netanjahu kertoi pysyvänsä päätöksessään -
puhua ensi kuussa USA:n kongressille Iranin ydinohjelmasta.
Tuoreesta kyselystä ilmenee, -
että Israelissa 47% uskoo poliittisesti motivoidun murhan riskin kasvaneen.
Palestiinalaiset avasivat eilen suurlähetystön Tukholmassa -
lujittaen suhdettaan Ruotsiin, joka viime lokakuussa tunnusti -
Palestiinan valtion ensimmäisenä Länsi-Euroopan maana.
Palestiinalaispresidentti Abbas vierailee Ruotsissa -
ensi kertaa tunnustamisen jälkeen.
Hän totesi, että Palestiinan pitää saavuttaa demokraattiset tavoitteensa.
Abbas vaati terroristijärjestöksi luokiteltua Hamasia -
hyväksymään parlamentti- ja presidentinvaalit välittömästi.
Hän lisäsi, että palestiinalaisten on päätettävä, valitsevatko he -
väkivallan tien Hamasin kera, vai eri polun hänen kanssaan.
Ainoa tapa saavuttaa tavoitteemme -
on demokratia.
Tarkoitan vaalien järjestämistä, parlamentti- ja presidentinvaalien.
Jos Hamas tämän hyväksyy, toimimme niin heti.
Ihmiset voivat silloin itse päättää, ketä he seuraavat -
ja hyväksyvätkö he väkivallan vai eivät.
Palestiinalaiset tavoittelevat valtiota Länsirannalle ja Gazaan -
sekä pääkaupungiksi Itä-Jerusalemia. Useimmat Länsi-Euroopan maat -
eivät ole vielä tunnustaneet palestiinalaisvaltiota virallisesti, -
kuten ei USA:kaan. YK:n yleiskokous antoi kuitenkin palestiinalaisille -
tarkkailijavaltion aseman vuonna 2012.
Yhteensä 135 maata on tunnustanut Palestiinan, -
joukossa useita Itä-Euroopan maita, -
jotka tekivät tunnustuksen ennen EU:hun liittymistään.
Tavattuaan presidentti Abbasin Ruotsin pääministeri Löfven -
pyysi palestiinalaisia palaamaan rauhanneuvotteluihin Israelin kanssa -
ja lupasi edistää Ruotsin ja Palestiinan välisiä suhteita.
Olen tietysti keskustellut presidentti Abbasin kanssa -
vakavasta tilanteesta Palestiinassa, eritoten Gazassa.
Olemme puhuneet kahdenvälisistä suhteistamme, -
rauhanprosessin seuraavasta siirrosta, palestiinalaisvaltion rakentamisesta -
ja siitä, miten Ruotsi voi osallistua tähän prosessiin.
Puhuimme myös Ruotsin odotuksista Palestiinalle.
Esitimme vaatimuksia kehitysyhteistyömme toteuttamisesta -
hyvin valvottuna ja ihmisoikeuksia kunnioittaen, -
korruption vastaisesta taistelusta, tasa-arvokysymyksestä -
ja uudistustyön jatkamisesta.
Joukko palestiinalaisia kokoontui -
uuden suurlähetystön ulkopuolella Tukholmassa, -
kun lähetystössä pidettiin avajaisvastaanottoa, -
jossa läsnä oli myös Ruotsin ulkoministeri Wallström.
Ruotsin hallitus tavoittelee -
YK:n turvallisuusneuvoston vaihtuvaa jäsenyyttä.
Se yrittää tehdä itseään tunnetuksi feministisen ulkopolitiikan vaateillaan-
sekä jatkuvalla juutalaisvaltion kritisoinnillaan.
Pääministeri painotti silti, että hyvien suhteiden vaalimisessa -
sekä palestiinalaisten että Israelin kanssa ei ole ristiriitaa.
Ei ole minkäänlaista ristiriitaa siinä, että ylläpidämme hyviä suhteita -
samanaikaisesti sekä Palestiinaan että Israeliin.
Olemme vakuuttuneita siitä, että Palestiina ja Israel ovat etenemässä -
kohti rauhaa ja turvallisuutta, johon ne ovat oikeutettuja.
Sitten pääministeri Netanjahun ja presidentti Obaman väliseen kiistaan.
Netanjahu torjui arvostelua niin Israelissa kuin muualla -
ja sanoi pysyvänsä päätöksessään puhua USA:n kongressille -
ensi kuussa Iranin ydinohjelmasta.
Netanjahun on määrä puhua kongressille Iranin ydinohjelmasta -
maaliskuun 3. päivä, kaksi viikkoa ennen Israelin vaaleja.
Puhekutsun antoi kongressin republikaaninen puhemies Boehner.
Kutsu on aiheuttanut mylläkkää sekä Israelissa että USA:ssa.
Arvostelijat sanovat, että Netanjahu, joka on voimakkaasti varoittanut -
kansainvälistä yhteisöä Iranin ydinasepyrkimyksistä, -
toimii yhteistyössä republikaanipuolueen kanssa -
kritisoidakseen presidentti Obaman Iran-politiikkaa.
Netanjahun väitetään myös nostavan poliittisen suhteensa republikaaneihin-
Israelin ja sen tärkeimmän liittolaisen USA:n välisten suhteiden edelle.
Hänen sanotaan tehostavan asialla vaalikampanjointiaan.
Kyseessä ei ole henkilökohtainen erimielisyys -
presidentti Obaman ja minun välillä.
Arvostan syvästi kaikkea sitä, mitä hän on tehnyt Israelille eri osa-alueilla.
Tiedän presidentin myös arvostavan minun velvollisuuttani, -
tärkeintä vastuutani, puolustaa Israelin turvallisuutta.
En matkusta USA:han pyrkiäkseni selkkaukseen presidentin kanssa.
Matkustan sinne täyttääkseni velvollisuuteni puhua asiasta, -
joka koskee oman maani eloonjäämistä.
Erimielisyyksiä Israelin turvallisuudesta on ilmennyt -
niin vasemmisto- kuin oikeistopääministereillä Israelissa -
sekä demokraatti- ja republikaanipresidenteillä USA:ssa.
Mikään näistä kiistoista ei ole johtanut Israelin ja USA:n välirikkoon.
Itse asiassa suhteemme on ajan saatossa lujittunut.
Mutta tänään meillä on syvä erimielisyys -
USA:n hallinnon ja P5+1-maiden kanssa -
tarjouksesta, jonka ne ovat Iranille antaneet.
Presidentti Obama varoitti pääministeri Netanjahua -
pilaamasta Iranin neuvotteluja tämän kongressin puheella.
Neuvottelujen aikarajan ensimmäinen vaihe lähestyy, -
kun Iran ja P5+1-maat (USA, Venäjä, Kiina, Ranska, Britannia ja Saksa) -
toivovat pääsevänsä ensi kuussa so- pimukseen, joka viimeisteltäisiin 30.6.
Israelin ulkoministeri Lieberman matkusti tänään -
kahden päivän viralliselle vierailulle Ukrainaan.
Hänen on määrä tavata muun muassa pääministeri Jatsenjuk, -
ulkoministeri Klimkin sekä juutalaisyhteisön edustajia.
Lieberman osallistuu seremoniaan, jossa allekirjoitetaan kolmenvälinen -
maatalousyhteistyösopimus Israelin, Kanadan ja Ukrainan välillä.
Ministeri Lieberman vieraili parisen viikkoa sitten Moskovassa.
Israelin arvellaan ehdottaneen, -
että se voisi toimia välittäjänä Venäjän ja Ukrainan konfliktissa.
Tuoreesta Peace Now -kansalais- järjestön kyselystä ilmenee, -
että 47 % israelilaisista uskoo -
poliittisesti motivoidun murhan riskin kasvaneen Israelissa.
53 % sanoo todennäköisyyden olevan ennallaan tai pienentyneen.
Valtaenemmistö israelilaisista (75%) kokee, -
että lainvalvojat eivät puutu tarpeeksi -
lietsontaan ja poliittiseen väkivaltaan sosiaalisessa mediassa ja muualla.
Viidesosa vastaajista sanoi viranomaisten tekevän tarpeeksi, -
ja vain 4% totesi, että viranomaiset tekevät liikaa.
Vastaajilta kysyttiin myös pääministeri Netanjahun roolista -
poliittisen lietsonnan estämisessä. 43%:n mielestä Netanjahu ei hillitse -
muttei myöskään vahvista poliittista yllytystä Israelissa.
35% uskoo Netanjahun lisäävän poliittista lietsontaa, -
kun taas 22% kokee hänen hillitsevän sitä.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman